kardosdrur/scandi-wiki huggingface dataset:
Poul Lynggaard Damgaard

Poul Lynggaard Damgaard (født 24. december 1977 i Randers) er en dansk digter og forfatter, medlem af Dansk Forfatterforening. Han er født i Randers, opvokset i Odder, men bor nu i Aarhus. Han debuterede i 2013 med Boks Sepia og har siden udgivet flere digtsamlinger. Debuterede i tidsskriftet Hvedekorn i 2015. Bidragyder til Halfdanske digte af halvkendte danskere (2015).

I digtsamlingen Figurativ uniform (2016) gør digterjeget sig tanker om en fremmed, som denne forestiller sig har rejst over havet fra et andet kontinent.

Han optræder på internationale poesifestivaller, hvor første udenlandske deltagelse var “Ditët e Naimit” (21. udgave, 2017), Tetovë/Pogradec, Makedonien. Hans digte er oversat til bl.a. albansk, bosnisk, catalansk, slovensk og bulgarsk. Han er tildelt en pris, "Lyre of Orpheus", for digtet "Kære by" ved The international festival of poetry -Orpheus, 2018.

Digtet "Kære By" er på dansk udgivet af "365 tekster - Atlas over Aarhus", hvor det fra 2017-2019 var synligt i byrummet.

Blandt de seneste udgivelser er digtsamlingen Vi bærer hinanden som frakker fra 2019 udgivet på Forlaget Ravnerock.

Udgivelser
 Boks Sepia, digte 2013
 Disk Habitat, digte 2014
 Stedets omvendte beklædning, digte 2015
 Figurativ uniform, digte 2016
 Vi bærer hinanden som frakker, digte 2019
 Rejsens farver, digte, Forlaget Emeritus, 2020 
Kilde: Poul Lynggaard Damgaards side på Dansk Forfatterforenings hjemmeside.

Referencer

Eksterne henvisninger 
 Portræt af digteren af Daniel Boysen fra 2015 på modspor.dk
 Anmeldelse af Figurativ Uniform i Den smalle bog

Digtere fra Danmark
Personer fra Randers
York City F.C.

York City Football Club er en professionel fodboldklub baseret i byen York, North Yorkshire, England. Holdet spiller i National League North, den sjette bedste række i England i 2018-19 sæsonen . 

Klubben blev grundlagt i 1908 og spillede syv sæsoner i Non-League fodbold før de blev nedlagt i 1917. En ny klub blev dannet i 1922, og spillede i Midland League i syv år, før de sluttede sig til Football League. De spillede på tredje niveau indtil 1959, da de blev rykkede op for første gang. York opnåede deres bedste resultat i FA Cuppen i 1954-55, da de mødte Newcastle United i semifinalen. De svingede mellem tredje og fjerde division, inden de brugte to sæsoner i anden division i 1970'erne. York spillede først på Wembley Stadium i 1993, da de vandt den tredje division playoff-finalen. I slutningen af 2003-04 mistede de deres Football League-status efter være rykket ud af tredje division. FA Trophy 2011-12  var den første nationale cup-konkurrence York vandt, og de vendte tilbage til Football League samme sæson . 

York kaldes Minstermen, efter York Minster, og holdet spiller traditionelt i rødt tøj. De spillede på Fulfordgate fra 1922 til 1932, hvorefter de flyttede til deres nuværende grund, Bootham Crescent. Stadion har været underlagt mange forbedringer gennem årene, men klubben mistede ejerskab af den, da den blev overført til et holdingselskab i 1999. York købte det tilbage fem år senere, men betingelserne for lånet plejede at gøre det nødvendiggjort at flytte til et andet stadion. De forventes at flytte ind på York Community Stadium fra starten af 2019/20 sæsonen. York har haft rivalisering med mange klubber, men deres største rivaler er Hull City og Scarborough. Klubbens kamprekordholder er Barry Jackson, der fik 539 kampe, mens deres alletiders topscorer er Norman Wilkinson, med 143 mål.

Referencer

Eksterne henvisninger 
 York City FC på BBC Sport : Club nyheder - Seneste resultater og kampe 

Fodboldklubber i England
Etableret i 1908
Partners

Hjerte har flere betydninger:
 Partners (producerteam) - et dansk musikproducerteam
 Partners (brætspil) - et brætspil
Brattfjorden

Brattfjorden er en kort fjordarm af Nordfolda i Steigen kommune i Nordland fylke i Norge. Den går lidt  over 4 kilometer i østlig retning fra indløbet mellem Stigodden i nord og Kvitneset i syd.

Nordsiden er uden bebyggelse og har en brat stigning op mod Middagsfjellet (472 moh.) og Ingridtinden (794 moh.). På sydsiden ligger Kvitnesaksla, en stigning op mod Multindan, Nonstinden (786 moh.) og en spredt gårdbebyggelse fra Slåttvik i mundingen til  Brattfjord i fjordbunden. Der er et 3 kilometer langt ejd fra Brattfjorden til Helldal ved Vinkfjorden. Her ovenfor ligger fjeldet og gletsjeren  Helldalisen på 1.351 moh. 

Slåttvik har anløb af hurtigbåd. Der er lokal vej, uden videreforbindelse til andet vejnet, langs sydsiden til Furuneset, Makkleira og Nyheim. Det bor to fastboende langs fjorden. Lokalavisa NordSalten opgiver i en artikel at der er 2 indbyggere i Brattfjord og to på Vinkenes mellem Brattfjorden og Vinkfjorden. Begge lokalitetene ligger indenfor grunnkrets Vinkfjord.

Kilder og henvisninger 

 Brattfjord.net: Rutetider 

Fjorde i Nordland
Steigen
Vinkfjorden

Vinkfjorden (lulesamisk: Fáńńká) er en fjordarm af Nordfolda i Steigen kommune i Nordland fylke i Norge. Den går 10 kilometer i sydøstlig retning fra indløbet mellem Storsanden, øst for Vinkenes, på vestsiden og Småvikneset, vest for Stavnes på Stábánjárgga, på østsiden. Fjorden er forholdsvis bred fra mundingen og godt over halvvejs ind til Lassvika, hvor den smalner ind mellem Tverrfjellet og Lassvikfjellet. Mellem Stábánjárgga og Tverrfjellet går Stavfjorden af i øst/sydøstlig retning.

Området er uden vejforbindelse og fast bosætning. Der er spredte gårde langs vestsiden fra Lassvika og nordover. Helldal, som ligger ved foden av Helldalisen, har anløb af hurtigbåd i sommersæsonen. Gården Vinkfjorden ligger ved Vinkfjordelvens udløb i fjordbunden.

Kilder og henvisninger 

 Billeder og turbeskrivelse fra turliv.no - Storsanden ved Vinkenes. Besøgt 16.09.2012.

Fjorde i Nordland
Steigen
Keld Leveau

Keld Leveau (født 15. februar 1933 i København) er en forhenværende cykelrytter fra Danmark. Hans foretrukne disciplin var banecykling, og han var professionel fra 1954 til 1961.

Leveau var en habil seksdagesrytter. Ved den fjerde udgave af seksdagesløbet i Aarhus kom han i februar 1956 på tredjepladsen sammen med makker Kay Werner Nielsen.

Referencer

Eksterne henvisninger 
 

Mandlige cykelryttere fra Danmark
Personer fra København
Bendy Pedersen

Bendy Gunnar Pedersen (født 17. januar 1933 i Kerteminde, død 1. februar 2017 smst.) var en dansk cykelrytter, og senere mangeårig restauratør. Han var professionel rytter fra 1958 til 1961.
 
Pedersen har vundet landevejsløbet Fyen Rundt i 1956 og 1957. Efter landevejssæsonen i 1958 blev han professionel vinterbanerytter.

Bedste resultat ved et seksdagesløb kom i 1960, da han ved seksdagesløbet i Aarhus endte på tredjepladsen sammen med makker Hans Edmund Andresen, én omgang efter det belgiske vinderpar Rik Van Steenbergen og Emile Severeyns, og på omgangshøjde med Kay Werner og Palle Lykke som par nummer syv på andenpladsen.

Referencer

Eksterne henvisninger 
 

Restauratører fra Danmark
Mandlige cykelryttere fra Danmark
Personer fra Kerteminde
Gokyo Ri

Gokyo Peak (Nepalesisk: Gokyo Ri) er et 5357 meter høj bjerg i Khumbu regionen i Nepal. Bjerget ligger på vestsiden af Ngozumba-gletsjeren, som er den største gletsjer i Nepal. Gokyo (4750 meter) er en lille by ved foden af bjerget. Det er en af de højeste bosættelser i verden. Fra toppen af Gokyo Ri er det muligt at se fire af 8000 meters bjergtoppe: Mount Everest, Lhotse, Makalu og Cho Oyu.

Det er populært blandt vandrere i området at bestige Gokyo Ri, da det er forholdsvist ukompliceret.

Bjerge i Nepal
Himalaya
Ngozumba-gletsjeren

Ngozumba-gletsjeren ligger ved foden af verdens sjette højeste bjerg Cho Oyu i Nepal og er med sine 36 kilometer den længste gletsjer i Himalaya. Gletsjeren er en stor vedvarende ismasse. Den bevæger sig langsomt på grund af sin enorme vægt.

Ngozumpa smeltevandssø 
Temperaturen er i de seneste årtier steget i Himalaya. Ngozumpa-gletsjeren viser tegn på at smelte og producerer store mængder smeltevand. En del af dette smeltevand samler sig på overfladen, hvor der er dannet en enorm sø. Søen har potentiale til at blive seks kilometer lang, én kilometer bred og 100 meter dyb.

Referencer 

Gletsjere
Nepal
Himalaya
Iman Jamali

Iman Jamali (født 11. oktober 1991) er en iransk/ungarsk håndboldspiller, som spiller i Veszprém KC og for Ungarns herrerhåndboldlandshold.

Referencer 

Håndboldspillere fra Ungarn
Fernpasset

Fernpas er et (højde 1.216 m.o.h.) er et bjergpas i de tyrolske alper i Østrig. Det ligger mellem Lechtal Alperne mod vest og Mieming-bjergene mod øst. Den højeste top i Tyskland, Zugspitze, er 13,5 km væk mod nordøst. Passet ligger mellem Grubigstein (2.233 m.o.h.) mod nordvest, Wannig (2.493 m.o.h.) mod sydøst og Loreakopf (2.471 m.o.h.) mod vest.

Ruten er oprindeligt et gammelt pas fra romertiden. Dagens vej er kendt som Fernpass Straße (B 179). Den forbinder Reutte gennem Lermoos-tunnelen med Tarrenz og Imst. Via B 187 og B 189 fører den også til Garmisch-Partenkirchen i Tyskland. Den forbinder også Lech-floddalen med Inn-floddalen. Derfor fører den mere trafik end næsten noget andet pas i de østlige Alper, undtagen Brennerpasset. Den stejleste stigning er 8 procent, og højdestigningen fra Reutte til passet er 359 m. På den anden side af Telfs er højdestigningen 579 m.

Galleri

Kildehenvisninger

Eksterne henvisninger 

Bjergpas i Østrig
Bjergpas i Alperne
Gokyo

Gokyo er en lille landsby i Nepal ved foden af Gokyo Ri. Landsbyen ligger på østsiden af den tredje Gokyo Sø, Dudh Pokhari. Gokyo ligger i en højde af 4750 meter, hvilket gør den til en af de højeste bosætninger i Nepal og i verden. Næsten alle bygningerne er gæstehuse til vandrere. De lokale, som bor i landsbyen, forlader byen vinteren over og flytter til lavere beliggende landsbyer som Namche Bazaar.

i 1995 dræbte en lavine 42 mennesker, heriblandt 17 udlændinge (13 japanere, to canadiere, en irsk kvinde og en tysker).

Referencer 

Byer i Nepal
Himalaya
Manuel Štrlek

Manuel Štrlek (født 1. december 1988) er en kroatisk håndboldspiller, som spiller i Veszprém KC og for Kroatiens herrerhåndboldlandshold.

Han blev kåret til den bedste venstre fløj ved EM 2010 i Østrig, samt EM 2016 i Polen.

Referencer 

Håndboldspillere fra Kroatien
Håndboldspillere fra MKB Veszprém KC
Luka Cindrić

Luka Cindrić (født 5. juli 1993) er en kroatisk håndboldspiller, som spiller i Vive Kielce i Polen og for Kroatiens herrerhåndboldlandshold.

Han blev kåret til den bedste venstre fløj ved EM 2010 i Østrig, samt EM 2016 i Polen.

Referencer

Eksterne henvisninger 

Håndboldspillere fra Kroatien
Personer fra Zagreb
Håndboldspillere fra Vive Kielce
Timothey N'Guessan

Timothey N'Guessan (født 18. september 1992) er en fransk håndboldspiller, som spiller i FC Barcelona Handbol i Spanien og for Frankrigs herrerhåndboldlandshold.

Referencer 

Håndboldspillere fra Frankrig
Dika Mem

Dika Mem (født 31. august 1997) er en fransk håndboldspiller, som spiller i FC Barcelona Lassa og for Frankrigs herrehåndboldlandshold.

Dika Mem startede med at spille håndbold, da han var 13 år gammel. Han begyndte sin karriere i den franske klub Club Eaubonne", hvor han spillede til han var 15 år gammel. I de efterfølgende 2 sæsoner spillede han for det franske hold Pôle Espoir. I en alder af bare 17 år, skiftede han i 2015/2016 sæsonen til den franske Lidl Starligue klub Tremblay. Her scorede han i alt 93 mål i 25 kampe. Han formåede også at vinde det europæiske mesterskab med Frankrigs u18 landshold. I 2016/2017 skrev han så en 6 årig kontrakt med det europæiske storhold Barca Lassa.

Han deltog også ved verdensmesterskaberne i 2017 for Frankrigs A-landshold, hvor han vandt en guldmedalje.

Referencer

Eksterne henvisninger 
 

Håndboldspillere fra Frankrig
Håndboldspillere ved sommer-OL 2020
Olympiske mestre fra Frankrig
Medaljevindere ved sommer-OL 2020
Olympiske medaljevindere i håndbold
Ludovic Fabregas

Ludovic Fabregas (født 1. juli 1996) er en fransk håndboldspiller, som spiller i Veszprém KC og for Frankrigs herrehåndboldlandshold.

Referencer

Eksterne henvisninger 
  

Håndboldspillere fra Frankrig
Deltagere for Frankrig ved sommer-OL 2016
Håndboldspillere ved sommer-OL 2016
Medaljevindere ved sommer-OL 2016
Deltagere for Frankrig ved sommer-OL 2020
Håndboldspillere ved sommer-OL 2020
Medaljevindere ved sommer-OL 2020
Olympiske mestre fra Frankrig
Olympiske medaljevindere i håndbold
Olympiske sølvmedaljevindere fra Frankrig
Voice Junior (sæson 6)

Voice Junior sæson 6 foregik i foråret 2019. Voice Junior er en musikkonkurrence for børn hvor der i sæson 6 er de 3 coaches Wafande, Mette Lindberg og Joey Moe. Værterne er Jacob Riising og Ihan Haydar. Sjette sæson af Voice Junior sendes i foråret 2019. Dette er også første sæson, som bliver sendt på Kanal 5. 

  Vinder
  Andenplads
  Tredjeplads
  Udstemt i Semifinalen
  Udstemt i  kvartfinalen

Statistik 
Farvekoder:
{| 
|- valign="top"
| width = 50% |

| width = 50% |

https://discoverynetworks.dk/programmer/voice-junior 
Tv-programmer fra TV 2 Danmark
Mathilda Lundström

Mathilda Lundström (født 20. december 1996) er en svensk håndboldspiller, som spiller for Silkeborg-Voel KFUM i Damehåndboldligaen og Sveriges kvindehåndboldlandshold.

Hun deltog for første gang under EM i kvindehåndbold 2018 i Frankrig og var ligeledes med ved Sommer-OL 2020 i Tokyo, hvor svenskerne blev nummer fire.

Referencer 

Håndboldspillere fra Sverige
Håndboldspillere fra Skuru IK (kvindehåndbold)
Håndboldspillere fra IK Sävehof
Mikaela Mässing

Mikaela Mässing (født 13. marts 1994) er en svensk håndboldspiller.

Referencer 

Håndboldspillere fra Sverige
Alexandra Bjärrenholt

Alexandra Bjärrenholt (født 19. februar 1993) er en svensk håndboldspiller, som spiller i Skuru IK og Sveriges kvindehåndboldlandshold.

Referencer 

Håndboldspillere fra Sverige
Håndboldspillere fra Skuru IK (kvindehåndbold)
Sagfjorden (Sørfold)

Sagfjorden er en fjordarm af Sørfolda i Sørfold kommune i Nordland fylke i Norge som går næsten 11 kilometer fra sundet Revsfjorden, øst for Prestmåsøya, til bunden af Groosen.

Fra indløbet, som ligger mellem Seglvikneset i nord og Revsnesodden i syd, går fjorden i nordøstlig retning til Movika, før den svinger mod sydøst til Lappvika og derefter nordøstover til udløbet af Groelva. Den t inderste del omtales også som Sagfjordbotn. Mellem Lappvika og Sagfjordbotn går vigen Botnfjorden af i sydlig retning.

Fjorden er omgivet af fjelde som når 800-1.000 meters højde, med Middagstinden, Multindan og Durmålstindan som de højeste på nordsiden og Husbyviktinden som højest på sydsiden. 

Gården i Movika har været fraflyttet siden 1950'ernet. Den affolkede bebyggelse  Sagfjordbotn anløbes om sommeren af  hurtigbådruten på Nordfolda. Der er  lokal vej uden videre forbindelse, til Gro- og Tennvatnet. Kulturminder fra kystsamisk bosætning fra 1500-tallet. 

Nord-Norges første vanddrevne savværk blev bygget ved Sagelven, som har udløb vest for Lappvika, i 1609.

Kilder og henvisninger 

Fjorde i Nordland
Sørfold
Róbert Vittek

Róbert Vittek (født 1. april 1982 i Bratislava, Tjekkoslovakiet) er en slovakisk tidligere fodboldspiller (angriber).

Vittek spillede over en 15-årig periode hele 82 kampe for Slovakiets landshold, hvori han scorede 23 mål. Det gør ham til den mest scorende spiller i holdets historie. Han debuterede for holdet 29. maj 2001 i en venskabskamp mod Tyskland, og spillede sin sidste landskamp 29. marts 2016 i et opgør mod Irland. Han repræsenterede sit land ved VM 2010 i Sydafrika, og scorede hele fire mål i turneringen, heriblandt to i landets overraskende 3-2 sejr over Italien i den afgørende gruppekamp.

På klubplan spillede Vittek en stor del af sin karriere i hjemlandet hos Slovan Bratislava, som han repræsenterede af flere omgange. Han havde også ophold i udlandet hos blandt andet tyske Nürnberg og franske Lille.

Titler 
Slovakiets Superliga
 2014 og 2019 med Slovan Bratislava

DFB-Pokal
 2007 med FC Nürnberg

Referencer

Eksterne henvisninger 

Fodboldspillere fra Slovakiet
Deltagere ved verdensmesterskabet i fodbold 2010
Fodboldspillere fra Slovan Bratislava
Fodboldspillere fra 1. FC Nürnberg
Fodboldspillere fra Lille OSC
Fodboldspillere fra Ankaragücü
Fodboldspillere fra Trabzonspor
Fodboldspillere fra Debreceni VSC
Personer fra Bratislava
Tomasz Rząsa

Tomasz Mariusz Rząsa (født 11. marts 1973 i Kraków, Polen) er en polsk tidligere fodboldspiller (venstre back).

Rząsa spillede over en 12-årig periode 36 kampe for Polens landshold, og scorede ét mål. Han repræsenterede sit land ved VM 2002 i Sydkorea og Japan, og fik spilletid i én af polakkernes tre kampe i turneringen.

På klubplan spillede Rząsa størstedelen af sin karriere i udlandet, hvor han blandt andet repræsenterede schweiziske Grasshoppers, hollandske Feyenoord og østrigske SV Ried. Han var med til at vinde UEFA Cuppen med Feyenoord i 2002, og spillede hele kampen i klubbens finalesejr på 3-2 over Borussia Dortmund.

Titler 
Schweiziske Super League
 1996 og 1997 med Grasshoppers

UEFA Cup
 2002 med Feyenoord

Johan Cruijff Schaal
 1999 med Feyenoord

Referencer

Eksterne henvisninger 

Fodboldspillere fra Polen
Fodboldspillere fra Grasshopper-Club Zürich
Fodboldspillere fra FC Lugano
Fodboldspillere fra BSC Young Boys
Fodboldspillere fra De Graafschap
Fodboldspillere fra Feyenoord Rotterdam
Fodboldspillere fra SC Heerenveen
Fodboldspillere fra SV Ried
Fodboldspillere fra FK Partizan
Fodboldspillere fra ADO Den Haag
Personer fra Kraków
Deltagere ved verdensmesterskabet i fodbold 2002
Stærk syre

En stærk syre er en syre, der dissocierer fuldstændig i en vandig opløsning.

Kvantitativt vil det sige at syrestyrkekonstanten er uendelig stor, eller at syrestyrkeeksponenten går imod minus uendelig:

Selvom ideelle stærke syrer ikke findes, kommer nogle syrer så tæt på, at det er praktisk at betragte dem som sådan.

Modsat står svage syrer.

pH 
For en syre med en enkelt proton er hydronium-koncentrationen  altså approksimativt lig med den oprindelige syrekoncentration :

Altså er pH:

For en stærk syre, der afgiver  antal protoner, er pH:

Kildehenvisninger 

Syre-base-kemi
Namche Bazaar

Namche Bazaar (også Nemche Bazaar eller Namche Baza; Nepalesisk: नाम्चे बजार) er en by i Nepal. Byen ligger i Khumbu-regionen i en højde på 3440 meter. De fleste sherpaer, som arbejder i turistbranchen, kommer fra Namche området. Namche Bazaar er handelscentral i Khumbu-regionen og i byen er der en politistation, et posthus og en bank.

I 2001 havde byen en befolkning på 1647 mennesker der boede i 397 huse.

Geografi 
Vest for Namche Bazaar ligger Kongde Ri der er 6187 meter højt og til øst ligger Thamserku på 6623 meter.

Transport 
Syangboche Lufthavn (3750 meter) ligger på toppen af byens bakke. Den bliver ikke længere brugt til transport af passagerer, men russiske helikoptere flyver til lufthavnen med varer. Den nærmeste lufthavn er Tenzing-Hillary Airport i Lukla, som ligger 13 kilometer syd for byen.

Turisme 
Namche Bazaar er populær blandt vandrere i Khumbu-regionen, og bliver især brugt til akklimatisering. Byen har et stort antal hytter og butikker til turister, samt en masse caféer. Der er både tyske bagerier, små caféer og restauranter, som alle har internetadgang.

Energi 
Namche Bazaar får alt elektricitet fra det nærliggende Thame-Namche Vandkraftværk (600 kW), som åbnede i oktober 1995. Værket ligger tæt på Thame.

Byen har også mange generatorer, som bliver drevet af brændstof båret med æsel fra Lukla.

Klima 
Området oplever kølige og våde somre. Monsun-sæsonen påvirker vejret meget om sommeren. Vinteren er kold og den høje beliggenhed spiller en stor rolle. Der falder i gennemsnit 1110 mm nedbør og gennemsnitstemperaturen er 6,1 grader celsius.

Referencer 

Byer i Nepal
Himalaya
Syangboche Lufthavn

Syangboche Lufthavn (IATA: SYH, ICAO: VNSB) er en grusbelagt landingsbane ved Namche Bazaar, Nepal.

Landingsbanen er den tætteste af sin slags på Mount Everest og Mount Everest Base Camp. Denne bliver dog ikke brugt af folk, der skal til Mount Everest, da dens høje beliggenhed anses for at være dårlig for akklimatisering. Typisk bliver den brugt til fragt af varer til Namche Bazaar.

Landingsbanen har ikke tilladelse til kommercielle operationer og har få faciliteter. Der er ingen faste flyvninger til lufthavnen. De fleste helikoptere og STOL-fly der lander, er chartret i Katmandu eller Lukla. Flyveturen fra Lukla til Syangboche tager mellem syv og 11 minutter med helikopter.

Referencer 

Himalaya
Lufthavne i Nepal
Francicso de Orellana

Francisco de Orellana (1511-1546) var en spansk opdagelsesrejsende og conquistador. Han gennemførte den hidtil første dokumenterede navigation af hele Amazonfloden, som på det tidspunkt blev navngivet "Rio de Orellana". Han grundlagde også byen Guayaquil i hvad der i dag er Ecuador.

Orellana døde af malaria på sin anden ekspedition i Amazonas.

Baggrund 
Født i Trujillo og en tæt ven, mulig slægtning, til conquistadoren Francisco Pizarro som opdagede Peru. Orellana rejse til Den Nye Verden omkring 1527. Han gjorde militærtjeneste i Nicaragua indtil han slog sig til Pizzaros hær i Peru i 1533, hvor han støttede Pizzaro i konflikten mod Diego de Almagro. Efter sejren blev han udnævnt til guvernør af La Culata og reetablerede byen Gyayaquil.

Opdagelsesrejsende fra Spanien
Linseformlen

Linseformlen beskriver lysets gang igennem en tynd sfærisk linse. Specifikt beskriver den sammenhængen mellem brændvidde , genstandsvidde  og billedvidde :

Formlen kan bruges til at finde en passende afstand mellem objekt og linse (), så der kan dannes et klart billede i afstanden .

Udledning 
Udledningen af linseformlen bygger på en række antagelser:
 Linsen er en tynd linse, hvilket vil sige, at tykkelsen er negligibel.
 Linsen er en sfærisk linse, hvilket vil sige, at hver side krummer som et udsnit af en sfære.
 Lys kommer ind med en lille vinkel i forhold til den optiske akse.

På hvert side af linsen er der et brændpunkt i afstanden . Et objekt  med højden  er i afstanden . Hvis en lysstråle fra toppen af objektet rammer vinkelret på linsen, vil strålen blive afbøjet og gå igennem brændpunktet på den anden side, jf. definitionen på et brændpunkt. Hvis en lysstråle derimod går fra toppen af objektet og igennem det første brændpunkt, før den rammer linsen, vil linsen bøje lyset til at rejse vinkelret på den anden side. Derved vil der være et punkt , hvor strålerne samles, og et reelt billede med højde  derved dannes. Afstanden fra billede til linse kaldes .

Lysstrålerne danner fire retvinklede trekanter, som kan bruges til at relatere ,  og .
På venstre side dannes en trekant med kateterne  og . Den er indeholdt i en større trekant med kateterne  og . Da der dermed er tale om ensvinklede trekanter, gælder det:

hvor  er en konstant faktor.
Tilsvarende gælder det for venstresiden:

hvor  er en konstant faktor.
De to konstanter kan nu lægges sammen:

Dermed er linseformlen udledt.

Se også 
 Linsemagerens ligning

Kildehenvisninger 

Ligninger
Optiske fænomener og begreber